Bajalan jauah bajalan Rantau urang nan den hadang Mungkin alah takadia badan Bansaiak di awak kayo di urang. Rantau urang nan den h...
Rantau urang nan den hadang
Mungkin alah takadia badan
Bansaiak di awak kayo di urang.
Rantau urang nan den hadang
Mambao tulang nan lapan karek
Harok nasib bak cando urang
Tapi kini apo nan denai dapek
Mambao tulang nan lapan karek
Dima tumbuah sinan disiang
Ibaraik badan pambungkuih lapek
Lapek tabukak badan tabuang
Dima tumbuah sinan disiang
Kok lai namuah juo lado babuah
Indak manyasa badan tabuang
Untuang kok lai nasib barubah
Kok lai namuah lado babuah
Den bao ka balai di hari sanjo
Bialah padiah untuang ko susah
Insyaallah lai indak baputuih aso
Ka balai denai di hari sanjo
Mamakai baju cabiak di badan
Suok kida usaho di cubo
Lantunkan juo doa ka Tuhan
Baju cabiak pakaian badan
Sarawa lusuah tampak di mato
Oh mande tolong ampunkan
Denai alun mambaleh guno
Bia kini sarawa lusuah
Lado tajua den bali baru
Dikampuang mande usahlah rusuah
Basaba badan kok datang rindu
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn ind_Latn